section_heading: Karakteristike
paragraph_text: Postoje i podjele koje ovise o postotku alkohola i vremenu sazrijevanja, pa se tako danas na tržištu pojavljuje; marsala fine (u sve tri varijacije boja), to vino ima najmanje 17 % alkohola i mora odležati najmanje godinu dana, od toga 8 mjeseci u drvenim bačvama. Zatim postoji marsala superiore (također u tri varijacije boja), najmanje 18 % alkohola, 2 godine zrenja, marsala superiore riserva, najmanje 18 % alkohola, 4 godine zrenja, marsala vergine, najmanje 18 % alkohola, 5 godina zrenja i marsala vergine riserva, najmanje 18 % alkohola, 10 godina zrenja.